钦定古今图书集成/明伦汇编/氏族典/第129卷 > 陈道亨
## 钦定古今图书集成/明伦汇编/氏族典/第129卷 > 陈道亨

按《明外史陈道亨传》：“道亨，字孟起，新建人。万历十四
年进士。除刑部主事，历南京吏部郎中。遭母丧，由湖
广参政迁山东按察使、右布政使，转福建为左。所至
不私一钱。以右副都御史提督操江。光宗立，进工部
右侍郎，总理河道。天启二年，妖贼徐鸿儒作乱，道亨
守济宁，扼诸要害，以卫漕舟。事平，拜南京兵部尚书”，
参赞机务。杨涟等群击魏忠贤，被谯责。道亨愤，偕九
卿上言，不纳，遂连疏求去。诏许乘传归。逾年卒。道亨
贞亮有守，自参政至尚书，不以家累自随，一苍头执
爨而已。崇祯初，赠太子少保，谥“清襄。”子弘绪，字士业，
为晋州知州，以文名。